l-orizzont: Il-PM jindirizza l-London School of Economics u jgħid li f’ghaxar snin il-Commonwealth tista’ ssir irrelevanti. Storja b’ritratt tappella biex tinstab il-kelba Minnie li naqset lill-familja tat-tfal fl-istitut Dar Santa Rita f’Ħal Tarxien. The Malta Independent : Ritratt ta’ wieħed mill-ħaddiema Maltin li ħarbu mill-inkwiet fil-Libja b’ajruplan tal-Medavia. Il-ġurnal jirrapporta wkoll dwar iż-żjara tal-PM fl-Londra. The Malta Independent tikkwota lid-deputat Laburista Silvio Parnis jgħid li l-kuntratturi Maltin li għandhom id-dejn mal-Gvern għandhom jitqabbdu jħallsu b’xogħol ta’ tindif fin-naħa t’isfel ta’ Malta. Il-ġurnal in-Nazzjon jiddedika l-ewwel faċċata dwar is-sitwazzjoni fil-Libja u jgħid li filwaqt li l-Maltin jaħarbu mil-Libja, is-sitwazzjoni fil-pajjiż ġarr qalbet għall-agħar. The Times tirraporta sentenza tal-appell mill-qorti li kkonfermat li l-facilitajiet fir-Rinella l-Kalkara għandhom jerġgħu jgħaddu għand il-Gvern u l-kumpanija Malta Film Studios għandha titlaq fi żmien 40 jum talli għal snin twal ma ħallsitx il-kera. Il-ġurnal b’ritratt juri li twieldet l-ewwel tigra f’Malta. Ommha tinsab f’post l-imtaħleb u kienet impurtata Malta. Fl-aħħar nett il-ġurnal bl-ingliż jgħid li ħaddiem mill-Filippini spiċċa arrestat u ttieħed iċ-ċentru ta’ detenzjoni għax min iħaddmu ħa żball fil-proċess li jiksiblu l-permess tax-xogħol. Il-Filippin jingħad li spiċċa fiċ-ċentru ta’ detenzjoni minkejja li għandu l-permess ta’ residenza f’Malta u ilu jgħix hawn.